AndrewBoy's Blog » sunny diner
Filed under: Kirándulás,News — AndrewBoy @ 9:37 pm
És ha már a legutolsó értékelő poszt hamburgerezésről szólt, akkor folytassuk is ezzel a témakört. Sunny diner régen volt a westendben is, és ha jól rémlik akkor talán a Szentendrei úton, de ebben nem vagyok biztos. És talán nem is ez volt a neve? Régebben jó, de drága hely volt, így ritkán látogattuk, az elmúlt években viszont többször felkerestük a Hűvösvölgyi úti kajáldát ahol most már normálisabb árak mellett egy jót lehet kajálni. A normálisabb alatt azt értem, hogy nem Friday’s vagy más még drágább hamburgerekről beszélünk. A választék mondhatni Pazar, sok féle burgerből, húsból lehet választani és különböző tálak is vannak. Itt is van, ha meg bírod enni a legnagyobb mega tálunkat x időn belül akkor mi fizetjük. 10 db 20 dekás húsból készült hambi 9 ropiért. Talán megéri a kockázatot, és ha nem bírja megenni az ember, akkor a haverok besegítenek. Tényleg megéri, hogy 4-5 ember menjen el és tálakat egyen, mert akkor már 1000 HUF körül lesz egy burger ára, az pedig a mai világban nem tűnik annyira soknak.
Az étterem amerikai útszéli dinernek van elkészítve. A piros műbőr ülések és a fém asztalok tökéletesen áthozzák ezt a stílust, a rendszámok és nfl zászlók a falon rásegítenek, hogy minél inkább egy kinti étterembe képzelhessük magunkat. Régebben járt a motorosoknak 10% kedvezmény, mivel télvíz van, ezért nem tudtuk ezt érvényesíteni, viszont 10% jatt alapból fel van számolva majd a számla végösszegén, tehát ennyit még kalkuláljon bele az ember a fogyasztásába. És ha már fogyasztunk, akkor fogyasszunk bátran mindenből, shake, dr pepper, van itt minden ami szemnek és szájnak ingere. A csípős pokol kapuja c. burger finom volt, bár nekem ez is csak fűszeres volt és kifejezetten jól esett. A hús nincs szárazra sütve, zsíros marad a burger mindegyik verzióban és nagyon jól van alapból fűszerezve a történet. A nagy választékban azért külön feltétek és extrák is rendelhetők, persze nem egy dallas, hogy teljes customize legyen az ember kezébe adva, de lehetőség van szépen összeállítani amit szeretnénk. Mivel árban a dallas környékén van ezért azzal tudnám összehasonlítani.
Íz világra mindenképpen a sunny dinert hoznám ki nyerőnek. Választék talán pedig már nem számít annyira, csak, ha nagyon elvakult az ember és tényleg a mérettel, mennyiségekkel akar igazán játszadozni. Ami egyedül hátulütő, hogy ez egy kisebb hely és csak egy pincér szokott lenni, így egy kicsit lassú a kiszolgálás, viszont a konyha sokkal gyorsabb, életérzésre ez szerintem jobban hozza „amerikát”, mint a dallas, de ezt majd eldönti mindenki. Ez a hely nekem egy vastag ajánlott, mert tényleg jó a hambi és a brownie és a káposztasali és a hagymakarika is. Megközelíthetőség szempontjából a Hűvösvölgyi út nem a legjobb, viszont dögivel van parkoló a szomszédos bevásárló központ miatt, max 50 métert kell gyalogolni, ha nagyon nincs hely.